Seattle (poglavica)
Poglavica Seattle (engleski: Chief Seattle) bio је vođa Sukvamiša i Duvamiša, indijanskih plemena s prostora Sjedinjenih Američkih Država, današnje države Washington. Po njemu je nazvan grad Seattle. Ostat će upamćen po antologijskom pismu "bijelom poglavici" u Washingtonu, u kojem lirski objašnjava zašto ne može prodati svoju teritoriju i kako on ni njegova generacija nisu njeni vlasnici. Seattleova majka Sholeetsa bila je Dkhw'Duw'Absh (pleme Duvamiš), a njegov otac Shweabe bio je poglavica Dkhw'Suqw'Absh (pleme Sukvamiš). Seattle je rođen između 1780. i 1786. na Crna rijeka) u blizini Kenta u Washingtonu. Jedan izvor navodi ime njegove majke kao Wood-sho-lit-sa. Tradicija plemena Duvamiš jest da je Seattle rođen u selu svoje majke, Stukw na Crnoj rijeci, u današnjem Kentu, pa je tako odrastao u sredinama i duvamiškog i sukvamiškog dijelekta iz Lushootseeda. Budući da domorodačko porijeklo među obalnim sališkim narodima nije bilo samo patrilinearno, Seattle je naslijedio poziciju poglavice plemena Duwamish od majčinog ujaka.